Louis Vuitton
Louis Vuitton — 1854-cü ildə Lui Vüitton tərəfindən yaradılmış fransız lüks moda brendi və şirkəti. Brend müxtəlif məhsullarında "LV" monoqramından istifadə edir. Louis Vuitton hazırda dünyanın ən nüfuzlu moda brendlərindən biridir. Şirkət məhsullarını öz butiklərində, bir sıra ticarət mərkəzlərində və öz rəsmi internet saytında onlayn olaraq satır. Louis Vuitton 2006-cı ildən 2012-ci ilə qədər altı il ardıcıl olaraq ən dəyərli lüks brendi adını qazanıb. 2012-ci ildə onun dəyəri 25,9 milyard dollar olub. 2013-cü ildə brend 28,4 milyard dollar dəyərində qiymətləndirilib və həmin il 9,4 milyard dollar gəlir əldə edib. Şirkətin 50 ölkədə 460-dan çox mağazası fəaliyyət göstərir. Şirkət LVMH kimi tanınan başqa bir böyük şirkət tərəfindən idarə olunur.